Krajevna skupnost Begunje

Svet krajevne skupnosti

Datum: 20.05.2019

**Z a p i s n i k**

**5. redne seje sveta KS, ki je bila 20.05.2019 ob 18,30 uri**

**v pisarni krajevne skupnosti**

**Prisotni:** Janez Gašperin, Jože Hajnrihar, Marija Hrovat, Sandi Jurejevčič, Matevž Langus, Tjaša Legat, Liljana Leš, Mojca Markič, Vesna Papler, Jožica Režonja in Matjaž Trček

Po ugotovljeni sklepčnosti je predsednica predlagala

**Dnevni red:**

1. Potrditev zapisnika 4. redne seje sveta KS Begunje
2. Urejanje prostora in varstvo okolja v KS Begunje: oblikovanje mnenja o problemih, prioritete, v okviru projektov sprejetih v proračunu in NRP za leti 2019-2020
3. Informacija o sestanku v PBB z dne 19/4-2019
4. Informacija glede organizacije Urhovega semnja 2019
5. Tekoča problematika, dogovori in rešitve (vaški praznik v Poljčah, reševanje etažne lastnine PGD in KS, stanje na terenu…)
6. Razno

Dnevni red je bil sprejet soglasno.

**Ad.1.:**Liljani Leš je bila na vprašanje zakaj dve ločeni prireditvi ob krajevnem prazniku podana obrazložitev, da je proslavo pripravil Občinski odbor ZZB za vrednote NOB; krajevna skupnost pa glasbeno prireditev v dvorani Psihiatrične bolnišnice.

V razpravi, ki je sledila so člani sveta izrazili pozitivno stališče do takše oblike praznovanja krajevnega praznika.

**Sklep št.1.: Sprejme in potrdi se zapisnik 4. redne seje sveta KS.**

**Ad.2.:** V uvodu točke je predsednica povedala, da je potrebno na občinski odbor za prostor poslati mnenje oz. prioritete pri projektih sprejetih v proračunu OR.

V letošnjem letu bodo zanesljivo realizirane naslednje investicije:

* Cesta Begunje 104 – 118 in to v juniju za kar bodo porabljena vsa investicijska sredstva krajevne skupnosti,
* Most pri »Robačneku« naj bi se začel obnavljati v kratkem,
* Prehod čez državno cesto pri stari pošti ureja DRI. Kar je znano naj bi bila urejena cestna ovira in dodatna signalizacija. Ni znan strošek prehoda,..

**Krajevna skupnost želi vpogled v projekt pred izvedbo.**

-Dodatna učilnica v OŠ Begunj

To je edino kar bo realizirano, vse ostalo je v fazi pridobivanja dokumentacije.

Odbor za prostor bo pripravil skupni dokument o prostorski problematiki, o njem pa odloča občinski svet.

Tekoče vzdrževanje cest, nasipanje, krpanje, košnja…opravlja Komunala Radovljica.

Glede na to, da je bilo v odboru veliko govora o organiziranju parkiranja, plačevanja parkiranja, naj bi podali svoje mnenje. Problem parkiranja je v dolini Drage, v Krpinu, parkiranje avtodomov,..

V razpravi, ki je sledila je bilo poudarjeno:

- plani so pripravljeni, realizacije je premalo

- preslaba informiranost tako KS kot krajanov

- ali je možno pridobiti evropska sredstva – potrebno pripraviti projekte

- količina odpadkov ob neurejenem parkiranju (Draga)

- možnost postavitve zapornice »rampe« v Dragi

- pobiranje parkirnine

**Sklep št.2.: Svet KS vztraja pri zastavljenih planih projektov, z njimi nadaljuje, s tem da se**

**dopolni z reševanjem urejanja parkiranja in z izhodiščnimi točkami, ki sta jih**

**pripravila Liljana Leš in Matevž Langus in v plan še niso zajete.**

**Ad.3.:** Predsednica je poročala o obisku v Psihiatrični bolnišnici Begunje, ki sta ga opravila skupaj s podpredsednikom. Govora je bilo o širitvi obstoječega dovoza, ki ni dovolj širok, dostop na južni strani, na mestu sedanjega transformatorja ni primeren za intervencijsko pot.

Predlagano je bilo naj se uredi dostop iz južne smeri od gasilskega doma proti bolnišnici.

Predlogu KS za prestavitev nogometnega igrišča na površine v upravljanju PB niso naklonjeni, niti niso odločno proti. Nimajo planov kar se tiče zemljišč, ne želijo pa odtujevati nepremičnin.

**Ad.4.:** Priprave na Urhov semenj so v teku, odbor se je že večkrat sestal, pripravil program, dogovoril ponudbo,.. Do konca meseca je potrebno zbrati podatke za naročilo majic.

**Sklep št.3.: Svet krajevne skupnosti odobri sredstva za nabavo za sodelujoče na Urhovem**

**semenju.**

**Ad.5.:**

a) V reševanju je ureditev etažne lastnine med PGD in KS; odstotek površin ostaja nespremenjen, določene bodo površine (deli objekta) , ki so v lasti PGD oz. KS.

b) Vaščani Poljč in Zgoše v mesecu maju oz. juniju pripravljajo vaška srečanja.

**Sklep št.4.: Za pripravo srečanja vaščanov Zgoše 25.05.2019 in Poljč 15.06 2019 svet KS**

**odobri vsakemu organizatorju prispevek v višini po 80 €.**

c) Konec junija poteče veljavnost z aneksom določeni rok najema Frizerskega salona.

**Sklep.št.5.: Z aneksom k osnovni pogodbi za najem Frizerskega salona se rok veljavnosti**

**pogodbe podaljša do 31.12.2021.**

d) Matevž Langus ponovno izpostavi pomanjkanje prostorov za razne dejavnosti npr. KD dr. Jakoba Prešerna, lego-robotiko,…

Po daljši razpravi glede potrebe po prostorih, kje jih je mogoče dobiti,koristiti in v kateri je sodelovala večina prisotnih, je bilo potrjeno stališče, da se prostori uredijo v objektu PGD in KS. Ni pa izključena uporaba učilnice v župnijskem domu, za kar se povpraša župnika Matjaža.

Janez Gašperin bo pri Gregu Avseniku preveril kakšna je dvorana v starem gasilskem domu, jo je možno uporabiti,..

e) V aprilu je bil v celotni krajevni skupnosti opravljen ogled poškodb, pomanjkljivosti, okvar na infrastrukturi. Zapisnik je bil dostavljen na Komunalo Radovljica, ki je zadolžena za vzdrževanje infrastrukture (cest, jaškov, bankin,..).

f) Matevž Langus je poslal odstopno izjavo z mesta podpredsednika z obrazložitvijo, da se ne strinja z načinom komunikacije z občinsko upravo. Meni, da bi odločneje, ostreje morali nastopiti pri občinskih uslužbencih, da bi na ta način bili uspešnejši pri realizaciji planov, pridobivanju sredstev…

Njegovi obrazložitvi je sledila daljša razprava v kateri so sodelovali vsi prisotni. Poudarjeno je bilo, da v parih mesecih tega mandata in po dveh mesecih po sprejetju proračuna ne moremo pričakovati velikih rezultatov; da ima njegova odločitev vzrok drugje, saj je bil član sveta že v prejšnjem mandatu.

Liljana Leš predlaga, da se sklepi sveta pregledajo na vsaki seji, se ugotovi kaj je bilo realizirano, kaj ne, kje so vzroki za to.

g) Matevž je ponovno izpostavil problematiko psov v Slatni. Predsednica mu je obrazložila, da KS ni pristojna za reševanje te zadeve. Psi so sicer za ogrado, vendar se jih mimoidoči bojijo.

h) S komunalo je dogovorjen še en ogled stanja na terenu. Za datum se še uskladimo Matjaž Zalokar, Jože Hajnrihar, Marija Hrovat.

Matevž Langus je pripravljen sodelovati v odboru za prostor, kot član sveta, ne pa kot podpredsednik.

Skupaj s predsednico bosta pri Staši Čelik Janša na občini skušala dobiti seznam pobud na temo PRO, čim več podatkov in informacij, kar se tiče področja urejanja prostora.

Seja je bila končana ob 21.45.

Zapisala: Predsednica sveta KS:

Jožica Hrovat Marija Hrovat